VENDIM
Nr. 15, datë 16.5.2024

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIT TË UJËRAVE TË NDOTURA PËR SHOQËRINË RAJONALE UJËSJELLËS-KANALIZIME DURRËS SHA

[bookmark: _Hlk114134757]Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime” (vendim i KKRR-së nr. 539), 

KOMISIONI KOMBËTAR RREGULLATOR

Në mbledhjen e datës 16.5.2024, pasi shqyrtoi dokumentacionin e paraqitur nga Drejtoria Tekniko-Ekonomike dhe Drejtoria Juridike dhe e Konsumatorit për miratimin e tarifave të shërbimit të furnizimit me ujë dhe largimit të ujërave të ndotura, 

KONSTATON SE: 

1. Shoqëria Rajonale Ujësjellës-Kanalizime Durrës sh.a., me shkresën nr. 5194 prot., datë 29.9.2023, me lëndë “Kërkesë për nivel të ri tarife për shërbimin e furnizimit me ujë të pijshëm dhe grumbullimin (kanalizime) e përpunimin e ujërave të ndotura (trajtim)” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për rishikimin e nivelit tarifor për shërbimet ujësjellës-kanalizime sipas tabelës nr. 1 të mëposhtme:

Tabela 1. Tarifat aktuale dhe të propozuara nga Shoqëria Rajonale UK Durrës 
	Kategoria e konsumatorëve
	Zona e shërbimit

	
	Tarifat aktuale
	Tarifat e propozuara
2024–2025

	A. Shërbimi i FU-së
	Lek/m3
	Lek/m3

	Njësia Durrës
	1. Konsumatorë familjarë
	70
	70

	
	2. Konsumatorë publikë
	120
	140

	
	3. Konsumatorë privatë
	130
	150

	Njësia Kavajë
	1. Konsumatorë familjarë
	38
	50

	
	2. Konsumatorë publikë
	80
	140

	
	3. Konsumatorë privatë
	100
	150

	Njësia Krujë
	1. Konsumatorë familjarë
	35
	48

	
	2. Konsumatorë publikë
	80
	140

	
	3. Konsumatorë privatë
	100
	150

	Njësia Rrogozhinë
	1. Konsumatorë familjarë
	38/48
	48

	
	2. Konsumatorë publikë
	90
	140

	
	3. Konsumatorë privatë
	100
	150

	B. Shërbimi i KUN
	Lek/m3
	Lek/m3

	Njësia Durrës
	1. Konsumatorë familjarë
	50
	50

	
	2. Konsumatorë publikë
	60
	70

	
	3. Konsumatorë privatë
	60
	70

	Njësia Kavajë
	1. Konsumatorë familjarë
	15
	30

	
	2. Konsumatorë publikë
	20
	50

	
	3. Konsumatorë privatë
	20
	50

	Njësia Krujë
	1. Konsumatorë familjarë
	8
	10

	
	2. Konsumatorë publikë
	12
	20

	
	3. Konsumatorë privatë
	12
	20

	Njësia Rrogozhinë
	1. Konsumatorë familjarë
	10
	10

	
	2. Konsumatorë publikë
	12
	20

	
	3. Konsumatorë privatë
	12
	20

	D. Tarifë fikse shërbimi
	Lek/muaj/lidhje
	Lek/muaj/lidhje

	Njësia Durrës
	1. Konsumatorë familjarë
	150
	200

	
	2. Konsumatorë publikë
	150
	300

	
	3. Konsumatorë privatë
	150
	300

	Njësia Kavajë
	1. Konsumatorë familjarë
	100
	200

	
	2. Konsumatorë publikë
	100
	300

	
	3. Konsumatorë privatë
	100
	300

	Njësia Krujë
	1. Konsumatorë familjarë
	100
	200

	
	2. Konsumatorë publikë
	200
	300

	
	3. Konsumatorë privatë
	200
	300

	Njësia Rrogozhinë
	1. Konsumatorë familjarë
	50/100
	200

	
	2. Konsumatorë publikë
	100
	300

	
	3. Konsumatorë privatë
	100
	300



2. Shoqëria Rajonale Ujësjellës-Kanalizime Durrës sh.a., me shkresën nr. 5194/2 prot., datë 5.10.2023, me lëndë “Kërkesë për bashkëpunim” ka dërguar dokumentacionet plotësuese. 
3. Me vendimin nr. 47, datë 10.11.2023, “Për fillimin e procedurës për shqyrtimin e aplikimit për ndryshimin e nivelit tarifor të Shoqërisë Rajonale Ujësjellës-Kanalizime Durrës sh.a.”, Komisioni Kombëtar Rregullator vendosi fillimin e procedurës për shqyrtimin e aplikimit të SHRUK Durrës.
4. Kërkesa e shoqërisë Rajonale UK Durrës, për vendosjen e nivelit të ri tarifor për shërbimin e furnizimit me ujë dhe largimin e ujërave të ndotura është në përputhje me përcaktimet dhe procedurën e parashikuar në vendimin e KKRR-së nr. 539, datë 30.12.2021.
Shoqëria Rajonale UK Durrës aplikon tarifat e miratuara nga ERRU-ja për ish-shoqëritë UK ekzistuese sipas vendimit të KKRR-së nr. 31, datë 18.7.2017 për bashkitë Durrës dhe Shijak, vendimit nr. 29, datë 30.6.2010 për Bashkinë Kavajë, vendimit nr. 52, datë 28.10.2019, për Bashkinë Krujë dhe vendimit nr. 39, datë 27.12.2012 për Bashkinë Rrogozhinë.
[bookmark: _Hlk18486201][bookmark: _Hlk60818676][bookmark: _Hlk525895083]5. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:
a) nevoja për përmirësimin e performancës financiare dhe mbulimi mbi 100% i kostove operacionale duke qenë se është një shoqëri me kosto shumë të larta të energjisë elektrike;
b) aplikimi për nivel të ri tarifor për shkak të rritjes së çmimeve të materialeve dhe pagës minimale;
c) reduktimi i ujit pa të ardhura i cili vazhdon të jetë në nivele shumë të larta;
d) përmirësim i cilësisë së shërbimit të ujit me rritjen e vazhdimësisë së furnizimit me ujë;
f) tarifat e reja të propozuara synojnë edhe mbulimin e shpenzimeve të riparimeve për eliminimin e defekteve apo lidhjeve të paligjshme, instalimin e matësve, rregullimin dhe menaxhimin e rrjetit të furnizimit.
6. Gjatë procesit të analizës teknike ekonomike sipas metodologjisë së vendosjes së tarifave të përcaktuar në vendimin e KKRR-së nr. 539, datë 30.12.2021, ERRU-ja ka kërkuar informacion të detajuar për të dhënat e raportuara në modelin e aplikimit dhe në planin e biznesit.
7. Në vlerësimin e tarifave të propozuara dhe në analizën ekonomike financiare, janë marrë në konsideratë përmbushja nga UK Rajonale Durrës sh.a. e kritereve të mëposhtme:
a) kërkesave të ligjit nr. 8102, datë 28.3.1996, i ndryshuar, si dhe të akteve nënligjore dhe kuadrit rregullator në fuqi, në mënyrë të veçantë sa i takon mbrojtjes së konsumatorëve nga çmimet monopol dhe mbrojtjen e interesave të tyre në lidhje me cilësinë, eficiencën, vazhdueshmërinë dhe garancinë e shërbimit;
[bookmark: _Hlk530560613]b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar, sa i takon moslejimit të abuzimit me pozitën dominuese në treg, veçanërisht në lidhje me kufizimin e tregjeve, pjesën e tregut përkatës të ndërmarrjes dhe të konkurrentëve të tjerë, pengesat në hyrje në tregun përkatës dhe konkurrencën potenciale;
c) kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar;
[bookmark: _Hlk114735981]d) kërkesave të VKM-së nr. 302, datë 11.5.2022, “Për politikat kombëtare për riorganizimin e sektorit të furnizimit me ujë dhe largimit, trajtimit dhe përpunimit të ujërave të ndotura”;
e) orientimin e tarifave drejt mbulimit të kostove operacionale për shërbimet e furnizimit me ujë dhe largimin e ujërave të ndotura;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen.
[bookmark: _Hlk152226141][bookmark: _Hlk158120372]8. Në bazë të analizës, verifikimeve dhe komunikimit me stafin drejtues të shoqërisë, ERRU-ja ka vendosur detyra për t’u realizuar nga UK Rajonale Durrës sh.a.:
a) instalimi i matësave në burim (bulk meter), si edhe në matësa familjarë, sidomos në zonat rurale ku shpërdorimi i ujit për vaditje ëshëtë evident në mënyrë që të realizojë objektivin e vendosur nga ERRU-ja për treguesin e nivelit të matjes dhe uljen e humbjeve;
b) të kryejë vlerësimin e “Ujit të prodhuar” bazuar në regjistrimet ditore të prodhimit, në çdo pikë ku ai përftohet me dhe pa ujemates; 
c) të mbajë aktive vazhdimisht (jo me fushata) Task-Forcën për evidentimin dhe eleminimin e lidhjeve të paligjshme në rrjetet e furnizimit dhe abuzimet kryesisht për klientët privatë (hotele, bare dhe restorante), si dhe për klientët familjarë në zonat rurale;
d) të trajnojë stafin teknik profesionist mbi njohjen, hartimin e bilancit të ujit me të dhëna sa më afër realitetit dhe përllogaritjen e komponentëve të tij sa më saktë, për të patur situatë reale mbi UPA dhe të merren masat dhe të bëhen korrigjimet përkatëse gjatë hartimit të bilancit të ujit për vitin 2024 dhe në vazhdim;
e) të ketë në vëmendje saktësimin e popullsisë së shërbyer në zonën e shërbimit me argumentet përkatës që t’i përgjigjet realitetit, si dhe të mënjanojë raportimin e pakuptimtë veçanërisht për njësinë Krujë me rreth 9.7 banorë/lidhje;
f) të hartojë sa më shpejt, por brenda afatit për aplikimin tarifor të radhës, Planin e Biznesit 5-vjeçar si një instrument shumë i rëndësishëm në drejtim të menaxhimit me efikas të shoqërisë bazuar në objektiva konkrete të projektuara në 5 vjet, me planet përkatëse të veprimit të mbështetura me projekte dhe me burimet e financimit;
g) të hartojë sa më shpejt, por brenda afatit për aplikimin tarifor të radhës, Planin e Menaxhimit të Aseteve për të orientuar investimet sipas prioriteteve të përcaktuara në të në mënyrë që të evitohet vjetërimi i tyre përtej jetëgjatësisë së dobishme për të zvogëluar humbjet nga rrjedhjet dhe eliminimin e rrezikut të cënimit të shëndetit publik nga ndotjet në çarjet;
[bookmark: _Hlk69295160]h) të mirëmbajë sisteme të informacionit teknik dhe financiar në përputhje me metodologjinë e vendosjes së tarifave që të mundësohet verifikimi i të dhënave të parashikuara për t’u realizuar në vitin 2025;
i) të mbajë në sistemet e kontabilitetit kostot e amortizimit të aseteve sipas kërkesave të ERRU-së referuar ndarjes që ka bërë në këtë model aplikimi, në mënyrë që të verifikohet realizimi i investimeve të parashikuara për t’u realizuar gjatë periudhës rregullatore, pra në vitet 2024–2025;
j) me mbështetjen e Task-Forcës të ndërmarrë masa për përmirësimin e treguesit të normës korrente të arkëtimit duke zbatuar masat e nevojshme për këtë qëllim, si: monitorimi i klientëve, shtimi i qendrave ku paguhen faturat, pagesa bankare, pagesa on-line dhe deri ndërprerje të shërbimeve të klientëve që nuk paguajnë;
k) të hartojë një organogramë të detajuar të stafit dhe përshkrimet përkatëse të punës dhe detaje të tjera që justifikojnë numrin e punonjësve në shoqëri;
l) t’i kushtohet vëmendje e veçantë konsumit të energjisë në drejtim të monitorimit dhe kontrollit të këtyre kostove, duke i dhënë prioritet hartimit imediat të një studimi mbi eficiencën e energjisë me qëllim zhvillimin dhe zbatimin e një strategjie afatgjatë për energjinë.
9. Në mbledhjen e datës 18.4.2024, Komisioni Kombëtar Rregullator konkludoi mbi projektvendimin për miratimin e tarifave për shërbimin e furnizimit me ujë dhe largimit të ujërave të ndotura. Referuar analizës tekniko-ekonomike, ERRU-ja e gjen të justifikuar kërkesën e shoqërisë për ndryshimin e nivelit tarifor, por jo në nivelin e propozuar nga shoqëria.
10 Me shkresën nr. 134/1-10, datë 18.4.2024, me lëndë “Mbi aplikimin për nivel të ri tarifor të Shoqërisë Rajonale UK Durrës” ERRU-ja ka përcjellë për komente projektvendimin e shoqëruar me relacionin përkatës pranë shoqërisë UK Rajonale Durrës, Bashkisë Durrës, Bashkisë Kavajë, Bashkisë Krujë, Bashkisë Rrogozhinë, AKUK dhe Autoritetit të Konkurrencës. 
11. Me shkresën nr. 1780/1 prot, datë 2.5.2024 dhe me shkresën nr. 1214/1 prot., datë 2.5.2024, me lëndë “Observacion mbi projektvendimin e Komisionit Kombëtar Rregullator mbi miratimin e tarifave të shërbimit të furnizimit me ujë, grumbullimit dhe largimit të ujërave të ndotura për Shoqërinë Rajonale Ujësjellës-Kanalizime Durrës sh.a.”, Shoqëria Rajonale UK Durrës sh.a. dhe AKUK kanë përcjellë kërkesën e tyre mbi rishikimin e këtij projekt vendimi. Me shkresën nr. 2282/1 prot, datë 25.4.2024, Bashkia Kavajë me lëndë “Shprehje e mendimit për nivel të ri të tarifave të Shoqërisë Rajonale Ujësjellës-Kanalizime Durrës ka sjellë në vëmendje mendimin e këshillit bashkiak të shprehur me vendimin nr. 69, datë 30.10.2023. Me shkresën nr. 2015 prot, datë 10.5.2024, me lëndë “Mbi dhënie mendimi për planin e ri tarifor të Shoqërisë Rajonale Ujësjellës-Kanalizime Durrës, për njësinë Rrogozhinë”, Këshilli Bashkiak Rrogozhinë ka përcjellë mendimin e tyre për planin e ri tarifor. 
Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë të miratuar me vendim nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime” dhe mori në konsideratë kërkesën e shoqërisë rajonale dhe të aksionarit kryesor AKUK-së për unifikimin e tarifave për klientët jofamiljarë për shërbimin e furnizimit me ujë për njësinë Durrës dhe Shijak dhe njësinë Kavajë, arrin në konkluzionin se sipas analizës së kryer, tarifat janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, i ndryshuar.
Për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për Shoqërinë Rajonale Ujësjellës-Kanalizime Durrës sh.a., si më poshtë: 

Tabela 2. Tarifat e miratuara nga ERRU për Shoqërinë Rajonale UK Durrës
	Kategoria e klientëve
	Tarifat aktuale 2022
	Tarifat e vendosura
2024–2026

	ZONA A
	Nj. Durrës dhe Shijak
	A. Shërbimi i FU
	Lek/m3
	Lek/m3

	
	
	1. Klientë familjarë
	70
	70

	
	
	2. Klientë publikë
	120
	140

	
	
	3. Klientë privatë
	130
	140

	
	
	B. Shërbimi i KUN
	Lek/m3
	Lek/m3

	
	
	1. Klientë familjarë
	50
	50

	
	
	2. Klientë publikë
	60
	70

	
	
	3. Klientë privatë
	60
	70

	
	
	C. Tarifë fikse shërbimi
	Lek/muaj/ lidhje
	Lek/muaj/lidhje

	
	
	1. Klientë familjarë
	150
	200

	
	
	2. Klientë publikë
	150
	300

	
	
	3. Klientë privatë
	150
	300

	ZONA B
	Njësia Kavajë
	A. Shërbimi i FU
	Lek/m3
	Lek/m3

	
	
	1. Klientë familjarë
	38
	50

	
	
	2. Klientë publikë
	80
	140

	
	
	3. Klientë privatë
	100
	140

	
	
	B. Shërbimi i KUN
	Lek/m3
	Lek/m3

	
	
	1. Klientë familjarë
	15
	30

	
	
	2. Klientë publikë
	20
	50

	
	
	3. Klientë privatë
	20
	50

	
	
	C. Tarifë fikse shërbimi
	Lek/muaj/ lidhje
	Lek/muaj/lidhje

	
	
	1. Klientë familjarë
	100
	200

	
	
	2. Klientë publikë
	100
	300

	
	
	3. Klientë privatë
	100
	300

	ZONA C
	Njësia Krujë
	A. Shërbimi i FU
	Lek/m3
	Lek/m3

	
	
	1. Klientë familjarë
	35
	48

	
	
	2. Klientë publikë
	80
	96

	
	
	3. Klientë privatë
	100
	100

	
	
	B. Shërbimi i KUN
	Lek/m3
	Lek/m3

	
	
	1. Klientë familjarë
	8
	10

	
	
	2. Klientë publikë
	12
	20

	
	
	3. Klientë privatë
	12
	20

	
	
	C. Tarifë fikse shërbimi
	Lek/muaj/ lidhje
	Lek/muaj/lidhje

	
	
	1. Klientë familjarë
	100
	200

	
	
	2. Klientë publikë
	200
	300

	
	
	3. Klientë privatë
	200
	300

	
	Njësia Rrogozhinë
	A. Shërbimi i FU
	Lek/m3
	Lek/m3

	
	
	1. Klientë familjarë
	48
	48

	
	
	2. Klientë publikë
	90
	96

	
	
	3. Klientë privatë
	100
	100

	
	
	B. Shërbimi i KUN
	Lek/m3
	Lek/m3

	
	
	1. Klientë familjarë
	10
	10

	
	
	2. Klientë publikë
	12
	20

	
	
	3. Klientë privatë
	12
	20

	
	
	C. Tarifë fikse shërbimi
	Lek/muaj/ lidhje
	Lek/muaj/ lidhje

	
	
	1. Klientë familjarë
	50
	200

	
	
	2. Klientë publikë
	100
	300

	
	
	3. Klientë privatë
	100
	300



2. Objektivat e treguesve të performancës të vendosura nga ERRU-ja 
Referuar treguesve aktuale të performancës së shoqërisë rajonale UK Durrës, planeve të veprimit për përmirësimin e tyre, si dhe efektin e pritshëm ekonomik të tarifave të miratuara nga ERRU-ja, objektivat që duhet të realizojë kjo shoqëri gjatë implementimit të tarifave të reja deri në fund të vitit 2025 jepen në tabelën 3.

Tabela 3. Objektivat e treguesve të performancës (TKPs)
	TKP
	Nr.
	Emri i TKP-ve
	Njësia TKP
	Objektivat nga ERRU-ja në fund të vitit 2025

	
	
	
	
	

	
	
	
	
	

	Mbulimi me shërbime
	1.1
	Mbulimi me FU
	%
	97.8

	
	1.2
	Mbulimi me KUN
	%
	65.4

	
	1.3
	Mbulimi me trajtimin e UN
	%
	57

	TKP Teknike
	2.1
	Uji pa të ardhura
	%
	69

	
	3
	Niveli i matjes
	%
	99

	
	4
	Vazhdimësia e FU
	orë/ditë/popullsi
	13.8

	
	5.1
	Eficienca e energjisë
	kWh/m3
	1.35

	
	6
	Eficienca e stafit
	nr/nr/1000
	2.02

	Shërbimi ndaj Klientit
	7.1
	Ankesat e klientëve
	%
	1.89

	
	7.2
	Ankesat e klientëve që kanë marrë përgjigje
	%
	100

	TKP Financiare
	8.1
	Norma korrente e arkëtimit
	%
	83

	
	8.2
	Norma e përgjithshme e arkëtimit
	%
	100

	
	9.2
	Mbulimi i kostove O&M
	%
	63.7

	
	10.1
	[bookmark: _GoBack]Mbulimi i kostos totale
	%
	57.6



3. Pagesa rregullatore vjetore për Shoqërinë Rajonale Ujësjellës-Kanalizime Durrës sh.a. do të jetë 0.77% e të ardhurave vjetore të parashikuara nga aktiviteti.
4. UK Rajonale Durrës detyrohet të nënshkruajë kontratën “Për aplikimin e tarifave të miratuara nga ERRU-ja dhe shlyerjen e pagesës rregullatore” brenda 30 ditëve nga data e njoftimit. 
5. Vendimet e KKRR-së nr. 31, datë 18.7.2017, “Për miratimin e tarifave të shërbimit të furnizimit me ujë dhe largimin e ujërave të ndotura për Shoqërinë Ujësjellës-Kanalizime Durrës dhe Shijak”, vendimi nr. 29, datë 30.6.2010, “Për miratimin e tarifave të ujit për konsum publik për sh.a. UK Kavajë”, vendimi nr. 52, datë 28.10.2019, “Për miratimin e tarifave të shërbimit të furnizimit me ujë dhe largimin e ujërave të ndotura për Shoqërinë Ujësjellës-Kanalizime Krujë sh.a.” dhe vendimi nr. 39, datë 27.12.2012, “Për miratimin e tarifave të ujit për konsum publik për sh.a. UK Rrogozhinë”, shfuqizohen.
6. Ky vendim hyn në fuqi më datë 15.6.2024 dhe është i vlefshëm deri më 31.12.2026.
Ky vendim botohet në Fletoren Zyrtare.

KRYETAR
Ndriçim Shani



